PMIndiaData/PMIndiaSum huggingface dataset:
లైంగిక నేరాల‌నుంచి బాల‌ల‌కు ర‌క్ష‌ణ క‌ల్పించే (పి.ఒ.సి.ఎస్‌.ఒ) చ‌ట్టం 2012 స‌వ‌ర‌ణ‌కు కేబినెట్ ఆమోదం

ప్ర‌ధాన‌మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర కేబినెట్ లైంగిక నేరాల‌నుంచి బాల‌ల‌కు ర‌క్ష‌ణ క‌ల్పించే పి.ఒ.సి.ఎస్‌.ఓ చ‌ట్టం 2012 స‌వ‌రణ‌కు కేంద్ర కేబినెట్ ఆమోదం తెలిపింది. బాల‌ల‌పై లైంగిక నేరాల‌కు పాల్ప‌డేవారికి శిక్ష‌ను మ‌రింత క‌ఠిన‌త‌రం చేసేందుకు దీనిని ఉద్దేశించారు. ముఖ్యాంశాలు : బాల‌ల ప్ర‌యోజనాలు, వారిబాగోగుల ర‌క్ష‌ణ‌, వారిపై లైంగిక దాడులు, వేధింపుల నిరోధం, అశ్లీల చిత్రీక‌ర‌ణ వంటి వాటినుంచి వారిని ర‌క్షించేందుకు 2012లో పోస్కో చ‌ట్టాన్ని తీసుకువ‌చ్చారు. ఈ చ‌ట్టం కింద 18 సంవ‌త్స‌రాల‌కు లోపు క‌లిగిన ఏ వ్య‌క్తినైనా బాల‌లుగా గుర్తిస్తారు. ప్ర‌తి ద‌శ‌లో కూడా బాల‌ల ప్ర‌యోజ‌నాలే ప‌ర‌మావ‌ధిగా వారి మాన‌సిక‌, శారీర‌క‌, మేధాప‌ర‌మైన ఆరోగ్యంతో పాటు సామాజిక అభివృద్ధికి పెద్ద‌పీట వేయ‌డం జ‌రుగుతుంది. అలాగే ఈ చ‌ట్టం బాల బాలిక‌ల‌కు ఇరువురికీ స‌మానంగా వ‌ర్తిస్తుంది. బాల‌ల‌ను లైంగిక వేధింపుల‌నుంచి త‌గిన‌విధంగా ర‌క్షించేందుకు ఈ చ‌ట్టంలోని సెక్ష‌న్ 4, సెక్ష‌న్ 5, సెక్ష‌న్ 6, సెక్ష‌న్ 9, సెక్ష‌న్ 14, సెక్ష‌న్ 15, సెక్ష‌న్ 42కు ఈ స‌వ‌ర‌ణ‌ల‌ను ఉద్దేశించారు. దేశంలో బాల‌ల‌పై లైంగిక వేధింపులు పెరిగిపోకుండా నిరోధించేందుకు అవ‌స‌ర‌మైన క‌ఠిన చ‌ర్య‌లు తీసుకునేదిశ‌గా ఈ స‌వ‌ర‌ణ‌ల‌ను తీసుకువ‌స్తున్నారు. బాల‌ల‌ను లైంగిక వేధింపుల‌నుంచి ర‌క్షించేందుకు, వారిపై లైంగిక అత్యాచారం వంటి తీవ్ర నేరాల‌కు పాల్ప‌డ‌కుండా నిరోధించేందుకు ఉరిశిక్ష స‌హా క‌ఠిన చ‌ర్య‌ల‌ను ఈ చ‌ట్టంలోని సెక్ష‌న్ 4, సెక్ష‌న్ 5, సెక్ష‌న్ 6కు స‌వ‌ర‌ణ‌ల ద్వారా ప్ర‌తిపాదించారు. ప్ర‌కృతి వైప‌రీత్యాల స‌మ‌యంలో, విప‌త్తుల స‌మ‌యంలో బాల‌ల‌పై లైంగిక వేధింపులు జ‌ర‌గ‌కుండా నిరోధించేందుకు, వారు త్వ‌ర‌గా సెక్సువ‌ల్ మెచూరిటీ సాధించ‌డానికి హార్మోన్లు ఎక్కించ‌డం,వారిపై ఎలాంటి ర‌సాయనాలైనా వాడ‌డాన్ని నిరోధించేందుకు సెక్ష‌న్9 కి కూడా స‌వ‌ర‌ణ‌లు ప్ర‌తిపాదించారు. 2012 నాటి పోస్కో చ‌ట్టంలోని సెక్ష‌న్ 14, సెక్ష‌న్ 15ల‌ను కూడా స‌వ‌రించాల‌ని ప్ర‌తిపాదించారు. బాల‌ల అశ్లీల చిత్రీక‌ర‌ణ బెడ‌ద నిరోధానికి ఈ సెక్ష‌న్‌కు స‌వ‌ర‌ణ‌లు ప్ర‌తిపాదించారు. బాల‌ల అశ్లీల చిత్రీక‌ర‌ణ మెటీరియ‌ల్‌ను ధ్వంసం చేయ‌కుండా ఉండ‌డం, తొల‌గించ‌కుండా ఉండ‌డం, దానికి సంబంధించి రిపోర్టు చేయ‌కుండా ఉండ‌డం వంటినేరాల‌కు పెనాల్టీ విధించాల‌ని ప్ర‌తిపాదించారు. అంతేకాకుండా కోర్టులోసాక్ష్యం కోస‌మో లేక ఫిర్యాదు చేయ‌డం కోస‌మో కాక ఇత‌ర‌త్రా అలాంటి మెటీరియ‌ల్‌ను పంపినా, నిర్వ‌హించినా, ప్ర‌చారంలో పెట్టినా అలాంటి వ్య‌క్తుల‌కు పెనాల్టీ విధించ‌డం, జైలుకు పంప‌డం, ఇంకా ఈ రెండింటినీ ఏక‌కాలంలో విధించనున్నారు. ఏరూపంలో అయినా చిన్న‌పిల్ల‌ల‌కు సంబంధించి అశ్లీల మెటీరియ‌ల్ ను వాణిజ్యఅవ‌స‌రాల‌కు నిల్వ‌చేసినా, క‌లిగిఉన్నా అలాంటి నేరాల‌కు సంబంధించి పీన‌ల్ ప్రొవిజ‌న్ల‌ను మ‌రింత క‌ఠిన‌త‌రం చేశారు. ప్ర‌యోజ‌నాలుః ఈ స‌వ‌ర‌ణ‌ బాల‌లపై లైంగిక వేధింపుల‌ను నిరోధించ‌డానికి ,చ‌ట్టంలో క‌ఠిన శిక్ష‌ల‌ను చేర్చ‌డానికి ఇది వీలు క‌ల్పిస్తుంది. ఇది బాల‌ల‌ను విష‌మ ప‌రిస్థితుల‌నుంచి కాపాడ‌డానికి వారి ప్ర‌యోజ‌నాల ప‌రిర‌క్ష‌ణ‌కు ఉప‌క‌రిస్తుంది. వారి భ‌ద్ర‌త‌కు వారి గౌర‌వానికి పూచీప‌డుతుంది. ఈ స‌వ‌ర‌ణ బాల‌ల‌పై లైంగిక వేధ‌ఙంపుల అంశం, శిక్ష‌ల విష‌యంలో మ‌రింత స్ప‌ష్ట‌త‌నిచ్చేదిగా ఉంది.
ప్ర‌పంచ స్థాయి లో మాంద్యం త‌లెత్తిన‌ప్ప‌టికీ, బ్రిక్స్ దేశాలు ఆర్థిక వృద్ధి ని వేగిర‌ప‌ర‌చుకొని, ల‌క్షల మంది ని పేద‌రికం బారి నుండి కాపాడాయి:  ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ బ్రెజిల్ లో బిఆర్ఐసిఎస్ (‘బ్రిక్స్’) స‌మిట్ సంద‌ర్భం గా బ్రిక్స్ బిజినెస్ ఫోర‌మ్ లో ఈ రోజు న ప్ర‌సంగించారు. బ్రిక్స్ కూట‌మి లోని ఇత‌ర దేశాల అధినేత‌లు కూడా బిజినెస్ ఫోర‌మ్ లో ప్ర‌సంగాలు చేశారు. ప్ర‌పంచ ఆర్థిక వృద్ధి లో 50 శాతం ఆర్థిక వృద్ధి బ్రిక్స్ దేశాలదే అని ప్ర‌ధాన మంత్రి శ్రీ న‌రేంద్ర మోదీ తెలిపారు. ప్ర‌పంచ స్థాయి లో మంద‌గ‌మ‌నం నెల‌కొన్న‌ప్ప‌టికీ కూడా బ్రిక్స్ స‌భ్య‌త్వ దేశాలు ఆర్థిక వృద్ధి ని శీఘ్ర‌ త‌రం చేసుకొని, ల‌క్ష‌ల మంది ని పేద‌రికం నుండి వెలుప‌ల కు తెచ్చి, సాంకేతిక విజ్ఞానం లో, నూత‌న ఆవిష్క‌ర‌ణ‌ల లో స‌రిక్రొత్త ప‌రిణామాల ను ఆవిష్క‌రించాయని ఆయ‌న వివ‌రించారు. వ్యాపారం మ‌రియు పెట్టుబ‌డి.. ఈ రెంటి కి సంబంధించి బ్రిక్స్ కూటమి దేశాల మ‌ధ్య నిర్దేశించుకొనే ల‌క్ష్యాలు మ‌రింత భ‌వ్య‌మైన రీతి లో ఉండాల‌ని ప్ర‌ధాన మంత్రి అభిల‌షించారు. బ్రిక్స్ దేశాల మ‌ధ్య వ్యాపార సంబంధిత వ్య‌యాన్ని మ‌రింత గా త‌గ్గించేందుకు గాను సూచ‌నల ను, స‌ల‌హాల ను ఇవ్వాలంటూ వారి ని ఆయ‌న కోరారు. త‌దుప‌రి బ్రిక్స్ స‌మిట్ క‌ల్లా, బ్రిక్స్ దేశాలు ఒక దేశాని కి మరొక దేశం పూరకం గా ఉండే ప్రాతిప‌దిక‌ న జాయింట్ వెంచ‌ర్ ల‌ను ఏర్పాటు చేసుకొనేందుకు గాను క‌నీసం అయిదు రంగాల ను గుర్తించాలంటూ కూడాను ప్ర‌ధాన మంత్రి స‌ల‌హా ఇచ్చారు. శిఖర సమ్మేళనం తాలూకు రేప‌టి స‌భ లో ఇనవేశన్ బ్రిక్స్ నెట్ వ‌ర్క్ మ‌రియు బ్రిక్స్ ఇన్స్ టిట్యూశన్ ఫ‌ర్ ఫ్యూచ‌ర్ నెట్ వ‌ర్క్ ల వంటి ముఖ్య‌ కార్య‌క్ర‌మాల పైన చ‌ర్చ ను చేప‌ట్టాల‌ని ప్ర‌ధాన మంత్రి చెప్పారు. మాన‌వ వ‌న‌రుల పై దృష్టి ని సారించే ఇటువంటి ప్ర‌య‌త్నాల లో భాగం పంచుకోవ‌ల‌సింది గా ప్రైవేటు రంగాన్ని ఆయ‌న అభ్య‌ర్ధించారు. బ్రిక్స్ లో స‌భ్య‌త్వం క‌లిగిన అయిదు దేశాలు ప‌ర‌స్ప‌ర సామాజిక భ‌ద్ర‌త ఒప్పందాన్ని గురించి కూడా ప‌రిశీలించాల‌ని ఆయ‌న సూచించారు. భార‌త‌దేశం లో అనుస‌రిస్తున్న‌టువంటి ముందు గా అంచ‌నా వేయ‌ద‌గ్గ విధానం, వ్యాపారం చేసేందుకు అనువైన‌ సంస్క‌ర‌ణ‌ లు, రాజ‌కీయ స్థిర‌త్వం వంటి వాటి వ‌ల్ల భార‌త‌దేశం ప్ర‌పంచం లోనే అత్యంత బాహాట‌మైన‌టువంటి మ‌రియు పెట్టుబ‌డి కి అనుకూల‌మైన‌టువంటి ఆర్థిక వ్య‌వ‌స్థ గా ఉంటోందని ప్ర‌ధాన మంత్రి వివ‌రించారు.
పారాలింపిక్స్ 2016 లో పతకాన్ని సాధించినందుకు దీపా మాలిక్ ను అభినందించిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ పారాలింపిక్స్ 2016 లో షాట్ పుట్ లో రజత పతకాన్ని గెలిచి, చరిత్రను లిఖించిన దీపా మాలిక్ ను అభినందించారు. “ మంచి పని చేశావమ్మా దీప ! పారాలింపిక్స్ లో నీవు చేజిక్కించుకొన్న రజత పతకం దేశాన్ని ఎంతో గర్వపడేటట్లు చేసింది. నీకు ఇవే నా అభినందనలు తల్లీ ” అని ప్రధాన మంత్రి తమ సందేశంలో పేర్కొన్నారు.
వారాణ‌సీ లో బిహెచ్‌యు ను సంద‌ర్శించిన ప్ర‌ధాన మంత్రి; మ‌ద‌న్ మోహ‌న్ మాల‌వీయ విగ్ర‌హావిష్క‌ర‌ణ తో పాటు అనేక ప‌థ‌కాల ను కూడా ఆయ‌న ప్రారంభించారు

ప్ర‌ధాన మంత్రి శ్రీ న‌రేంద్ర మోదీ ఈ రోజు న వారాణ‌సీ లోని బిహెచ్‌యు ను సంద‌ర్శించారు. మ‌ద‌న్ మోహ‌న్ మాల‌వీయ విగ్ర‌హాన్ని, అలాగే వారాణ‌సీ ఘాట్ ల కుడ్య చిత్రాల ను ఆయ‌న ఆవిష్క‌రించారు. మ‌ద‌న్ మోహ‌న్ మాల‌వీయ విగ్ర‌హాని కి ఆయ‌న పుష్పాంజ‌లి ని స‌మ‌ర్పించారు. ఈ కార్య‌క్ర‌మానికి ఉత్త‌ర్ ప్ర‌దేశ్ గ‌వ‌ర్న‌ర్ శ్రీ రాం నాయ‌క్, ఉత్తర్ ప్రదేశ్ ముఖ్యమంత్రి శ్రీ యోగి ఆదిత్యనాథ్, ఇంకా ఇత‌ర ప్ర‌ముఖులు హాజరయ్యారు. మ‌ద‌న్ మోహ‌న్ మాల‌వీయ కేన్స‌ర్ ఆసుప‌త్రి ని మ‌రియు భాభా కేన్స‌ర్ ఆసుప‌త్రి, లెహ‌ర్‌తారా ను ప్ర‌ధాన మంత్రి ప్రారంభించారు. ఈ ఆసుప‌త్రులు ఉత్త‌ర్ ప్ర‌దేశ్ కు చెందిన రోగుల‌తో పాటు స‌మీప రాష్ట్రాలైనటువంటి మ‌ధ్య ప్ర‌దేశ్‌, ఛ‌త్తీస్‌గ‌ఢ్‌, ఝార్‌ఖండ్‌, బిహార్ లకు చెందిన రోగుల కు కూడా స‌మ‌గ్ర చికిత్స ను అందించ‌నున్నాయి. ప్ర‌ధాన మంత్రి మొట్ట‌మొద‌టి నూత‌న భాభా ట్రాన్ (విత్ ప్రిసీఝన్ టెక్నాలజీ) ని కూడా దేశ ప్ర‌జ‌ల కు అంకితం చేశారు. డే కేర్ యూనిట్ ను & ఒపిడి ని ఆయ‌న సంద‌ర్శించారు; అక్కడి రోగుల తో ప్రధాన మంత్రి సంభాషించారు. అలాగే పిఎంజెఎవై-ఆయుష్మాన్ భార‌త్ ల‌బ్దిదారుల తో సైతం ప్ర‌ధాన మంత్రి మాట్లాడారు.
రాష్ట్రపతి శ్రీమతి ద్రౌపదీ ముర్మూ కు ఒక ఫలప్రదమైన పదవీకాలం దక్కాలనిఆకాంక్షించిన ప్రధాన మంత్రి

రాష్ట్రపతి శ్రీమతి ద్రౌపదీ ముర్మూ పదవీ కాలం ఫలప్రదం కావాలని ప్రధాన మంత్రి శ్రీ నరేంద్ర మోదీ ఆకాంక్షించారు. ఆమె పదవీ బాధ్యతల ను స్వీకరించడం భారతదేశాని కి, ప్రత్యేకించి పేద ప్రజలకు, ఆదరణ కు నోచుకోనటువంటి వర్గాలు మరియు బలహీన వర్గాల వారికి ఒక చరిత్రాత్మకమైనటువంటి ఘడియ అని ఆయన పేర్కొన్నారు. రాష్ట్రపతి తన పదవీ బాధ్యత ల స్వీకార సందర్భం లో చేసిన ప్రసంగం లో భారతదేశం యొక్క కార్యసాధనల ను గురించి ప్రస్తావించడం తో పాటు గా భారతదేశం ‘ఆజాదీ కా అమృత్ మహోత్సవ్’ ను జరుపుకొంటూ ఉన్న కాలం లో దేశం ముందున్న పథాన్ని గురించి చక్కగా దర్శించారని కూడా ఆయన అన్నారు. ప్రధాన మంత్రి తన ట్వీట్ లలో – ‘‘శ్రీమతి ద్రౌపదీ ముర్మూ గారు భారతదేశ రాష్ట్రపతి గా పదవీ ప్రమాణం స్వీకరించడాన్ని యావత్తు దేశ ప్రజలు సగర్వం గా తిలకించారు. ఆమె రాష్ట్రపతి గా పదవీ బాధ్యతల ను స్వీకరించడం భారతదేశాని కి, ప్రత్యేకించి పేదల కు, ఆదరణ కు నోచుకోనటువంటి వర్గాలు మరియు బలహీన వర్గాల వారికి ఒక చరిత్రాత్మకమైనటువంటి ఘడియ అని చెప్పాలి. రాష్ట్రపతి గా ఆమె పదవీ కాలం ఫలప్రదం కావాలి అని నేను కోరుకొంటూ, ఆమెకు శుభాకాంక్షల ను తెలియజేస్తున్నాను.’’ ‘‘రాష్ట్రపతి శ్రీమతి ద్రౌపదీ ముర్మూ గారు పదవీ ప్రమాణాన్ని స్వీకరించిన తరువాత చేసిన ప్రసంగం లో, ఆశ మరియు కరుణల తో కూడిన సందేశాన్ని ఇచ్చారు. భారతదేశం యొక్క కార్య సాధనల ను గురించి ఆమె ప్రముఖం గా ప్రస్తావించారు. అంతేకాక భారతదేశం ‘ఆజాదీ కా అమృత్ మహోత్సవ్’ ను జరుపుకొంటున్న కాలం లో దేశం ముందు ఉన్న మార్గం తాలూకు ఒక భవిష్యత్ దృష్టికోణాన్ని కూడా ఆమె ఆవిష్కరించారు.’’ అని పేర్కొన్నారు.
ఉమ్మడి తపాలా బిళ్ళ విడుదలపై ఇండియా, వియత్నాం మధ్య అవగాహన ఒప్పందం

భారత తపాలా శాఖ, వియత్నాం పోస్ట్ ఉమ్మడిగా తపాలా బిళ్ళ జారీ చేయడాన్ని గురించి ప్రధానమంత్రి శ్రీ నరేంద్ర మోడీ అధ్యక్షతన జరిగిన మంత్రివర్గ సమావేశంలో తెలియజేసారు. కేంద్ర కమ్యునికేషన్ల మంత్రిత్వ శాఖ పరిధిలోని తపాలా శాఖ మరియు వియత్నాం పోస్ట్ ఉమ్మడి తపాలా బిళ్ళను విడుదల చేయడంపై పరస్పరం అంగీకారానికి వచ్చాయి. ఉమ్మడి తపాలా బిళ్ళ విడుదల ఇతివృత్తం : “పురాతన వాస్తుశాస్త్రం” . ఉమ్మడి తపాలా బిళ్ళలను ఈ ఏడాది జనవరి 25న విడుదల చేయడం జరిగింది. ఇండియా – వియత్నాం ఉమ్మడిగా విడుదల చేసిన తపాలా బిళ్ళలపై భారత్ లోని సాంఛి స్థూపం , వియత్నాంకు చెందిన పో మిన్ పగోడా చిత్రాలు ఉన్నాయి. ఉమ్మడి జారీకి సంబంధించి రెండు దేశాలకు చెందిన తపాలా పాలనా యంత్రాంగాల మధ్య గత డిసెంబర్ 18న అవగాహన ఒప్పందం కుదిరింది.
విజ‌య‌వంతంగా   5 సంవ‌త్స‌రాలు పూర్తి చేసుకున్న  జిఎస్ టిని   ప్ర‌శంసించిన ప్ర‌ధాన‌మంత్రి

విజ‌య‌వంతంగా 5 సంవ‌త్స‌రాలు పూర్తి చేసుకున్న జిఎస్ టిని ప్ర‌ధాన‌మంత్రి ప్ర‌శంసించారు. జిఎస్ టి అనేది ప్ర‌ధానమైన ప‌న్ను సంస్క‌ర‌ణ అని, ఇది సుల‌భ‌త‌ర వ్యాపారాన్ని మ‌రింత ముందుకు తీసుకువెళ్లింద‌ని, ఒక దేశం, ఒకే ప‌న్ను దార్శ‌నిక‌త‌ను సాకారం చేసింద‌ని ప్ర‌ధాన‌మంత్రి పేర్కొన్నారు. ఈ సంద‌ర్భంగా ప్ర‌ధాన‌మంత్రి మై గ‌వ్ ద్వారా ఒక ట్వీట్ చేస్తూ, "మ‌నం జిఎస్‌టి అమ‌లులోకి వ‌చ్చి 5 సంవ‌త్స‌రాలు పూర్తి చేసుకున్నాం. ఇది ఒక ప్ర‌ధాన ప‌న్ను సంస్క‌ర‌ణ‌. సుల‌భ‌త‌ర వ్యాపారాన్ని ఇది మ‌రింత ముందుకు తీసుకువెళ్లింది. ఒక దేశం , ఒకే ప‌న్నుదార్శనిక‌త‌ను సాకారం చేసింది." అని పేర్కొన్నారు.
కామన్ వెల్థ్ గేమ్స్ 2022 లో టేబుల్ టెన్నిస్ లో బంగారు పతకాన్నిగెలుచుకొన్నందుకు శ్రీయుతులు  జి. సత్యన్ కు, హర్ మీత్ దేసాయికి, శరత్ కమల్ కు మరియు సానిల్ శెట్టి కి అభినందన లు తెలిపినప్రధాన మంత్రి

బర్మింగ్ హమ్ లో జరుగుతున్న కామన్ వెల్థ్ గేమ్స్ (సిడబ్ల్యుజి) 2022 లో టేబుల్ టెన్నిస్ లో స్వర్ణ పతకాన్ని గెలుచుకొన్నందుకు శ్రీయుతులు జి. సత్యన్, హర్ మీత్ దేసాయి, శరత్ కమల్ మరియు సానిల్ శెట్టి లకు ప్రధాన మంత్రి శ్రీ నరేంద్ర మోదీ అభినందన లు తెలిపారు. ప్రధాన మంత్రి ఒక ట్వీట్ లో – ‘‘టేబుల్ టెన్నిస్ లో ఓ గొప్ప వార్త. శ్రీయుతులు జి. సత్యన్, హర్ మీత్ దేసాయీ, శరత్ కమల్ మరియు సనీలి శెట్టి లతో కూడిన హుషారైన జట్టు కు కామన్ వెల్థ్ గేమ్స్ (సిడబ్ల్యుజి) లో పసిడి పతకాన్ని గెలుచుకొన్నందుకు గాను ఇవే అభినందన లు. ఈ జట్టు నైపుణ్యం లో గాని లేదా దృఢ సంకల్పం లో గాని ఉన్నత ప్రమాణాల ను ఖాయం చేసింది. వారి భావి ప్రయత్నాలు సైతం సఫలం కావాలని ఆకాంక్షిస్తున్నాను.’’ అని పేర్కొన్నారు.
నిత్యావ‌స‌ర వ‌స్తువుల చ‌ట్టం, 1995 కింద నియంత్ర‌ణ విధింపు ఉత్త‌ర్వుల చెల్లుబాటు ఏడాది పొడిగింపు

ప‌ప్పు ధాన్యాలు, వంట నూనెలు, నూనె గింజ‌ల‌కు సంబంధించి గ‌తేడాది సెప్టెంబ‌రు 30వ తేదీన జారీ చేసిన కేంద్ర ఉత్త‌ర్వుల‌(ఆర్డ‌ర్ నెంబ‌రు. ఎస్‌.వో.2559(ఈ)) చెల్లుబాటును ఏడాది పొడ‌గించేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర కేబినెట్ ఆమోద ముద్ర వేసింది. ఈ నేప‌థ్యంలో గ‌తంలో జారీ చేసిన‌ ఉత్త‌ర్వులు అక్టోబ‌రు 1, 2015 నుంచి సెప్టెంబ‌రు 30, 2016 వ‌ర‌కు చెల్లుబాటు అవుతాయి. కేబినెట్ తీసుకున్న తాజా నిర్ణ‌యంతో రాష్ట్రాలు పైన పేర్కొన్న‌ నిత్యావ‌స‌రాల వాణిజ్యాన్ని నియంత్రించే, 1995 నిత్యావ‌స‌ర వ‌స్తువుల చ‌ట్టం కింద ప‌టిష్ఠ చ‌ర్య‌లు తీసుకునే అవ‌కాశం ఉంటుంది. న‌ల్ల బ‌జారుకు స‌ర‌కును త‌ర‌గించ‌డం, కృత్రిమ కొర‌త‌ను సృష్టించి అధిక లాభాలు ఆర్జించ‌డాన్ని క‌ట్ట‌డి చేసేలా స్టాక్ ప‌రిమితి / లైసెన్సింగ్ లాంటి ప‌రిమితులను రాష్ట్రాలు విధించొచ్చు. కేబినెట్ తీసుకున్న నిర్ణ‌యం దేశీయ మార్కెట్ల‌లో త‌గినంత మేర నిత్యావ‌స‌రాలు అందుబాటులో ఉండేందుకు, ధ‌ర‌ల‌ను నియంత్రించేందుకు దోహ‌ద‌ప‌డుతుంది. ప‌ప్పు ధాన్యాలు, ఉల్లి గ‌డ్డ‌లలాంటి నిత్యావ‌స‌ర వ‌స్తువులు మార్కెట్‌లో సాధార‌ణ ధ‌ర‌ల‌కే ల‌భించేలా ప్ర‌భుత్వం ప‌లు విధానాలు, చ‌ర్య‌ల‌ను తీసుకుంది. కంది ప‌ప్పు, మినప ప‌ప్పు న‌కు సంబంధించిన వాణిజ్యాన్ని నిలిపివేసింది. ప‌ప్పు ధాన్యాల ఎగుమ‌తిని నిషేధించింది. దిగుమ‌తుల‌పై సుంకాన్ని పూర్తిగా తొల‌గించింది. ధ‌ర‌ల స్థిరీక‌ర‌ణ ప‌థ‌కం కింద స‌హ‌కారం అందించేందుకు వీలుగా ప‌ప్పు ధాన్యాల‌ను ఇందులో చేర్చింది. దేశీయ మార్కెట్ల‌లో కంది ప‌ప్పు, మినప ప‌ప్పు ల‌ను అందుబాటులోకి ఉంచేందుకు వీలుగా 5 వేల ట‌న్నుల చొప్పున దిగుమ‌తుల‌కు ఆదేశాలు ఇచ్చింది. ఈ దిగుమ‌తులు త్వ‌ర‌లోనే దేశంలోకి రానున్నాయి. దీంతో ధ‌ర‌ల ప‌రిస్థితి ఆశావహంగా మారుతుంది.
క‌రోనా వాక్సిన్ అభివృద్ధి, ఔష‌ధ అన్వేష‌ణ‌, చికిత్స‌, ప‌రీక్ష‌ల‌కు సంబంధించిన టాస్క్‌ఫోర్స్ స‌మావేశానికి అధ్య‌క్ష‌త వ‌హించిన ప్ర‌ధాన‌మంత్రి

టీకా అభివృద్ధి, ఔష‌ధాల ఆవిష్కరణ, రోగ నిర్ధారణ ,చికిత్స‌, పరీక్షలలో భారతదేశం చేస్తున్న ప్రయత్నాలకు సంబంధించి ప్రస్తుత కృషిని ప్ర‌ధాన‌మంత్రి ఈరోజు సమీక్షించారు. భారతీయ వ్యాక్సిన్ కంపెనీలు వాటి నాణ్యత, ఉత్పాదక సామర్థ్యం విష‌యంలో పేరెన్నిక‌గ‌న్నాయి. ప్ర‌పంచ‌వ్యాప్తంగా ఇవి త‌మ కార్య‌క‌ల‌పాలు సాగిస్తున్నాయి. దీనికితోడు ప్ర‌స్తుతం, వారు వ్యాక్సిన్ అభివృద్ధి పరిశోధనలో ప్రారంభ ద‌శ ఆవిష్కర్తలుగా వచ్చారు. అదేవిధంగా, భారతీయ అధ్య‌య‌న సంస్థ‌లు, స్టార్టప్‌లు కూడా ఈ విష‌యంలో ముందున్నాయి. కరోనా వ్యాక్సిన్ అభివృద్ధి కి సంబంధించి 30 కి పైగా భారతీయ వ్యాక్సిన్లు వివిధ దశలలో ఉన్నాయి, కొన్ని న‌మూనా ప‌రీక్ష‌ల‌ దశకు వెళ్తున్నాయి అదేవిధంగా, ఔష‌ధ‌ అభివృద్ధిలో మూడు విధానాలు అనుస‌రిస్తున్నారు. మొదట, ఇప్పటికే ఉన్న ఔషధాల పునర్వినియోగం. ఈ విభాగంలో కనీసం నాలుగు మందులు పరీక్షలో ఉన్నాయి. రెండవది, ప్రయోగశాల ధృవీకరణతో అధిక పెర్ఫార్మెన్స్ కంప్యుటేష‌నల్ అప్రోచ్ ద్వారా కొత్త ఔష‌ధాల , అణువుల అభివృద్ధి. మూడవది, సాధారణ యాంటీ-వైరల్ ప్రాప‌ర్టీల‌కోసం మొక్కల నుంచి తీసిన ఉత్పత్తులను పరిశీలించ‌డం. ఆర్టి-పిసిఆర్‌ విధానం , యాంటీబాడీ డిటెక్షన్ కోసం , రోగ నిర్ధారణ , పరీక్షలకు సంబంధించి అనేక విద్యా పరిశోధనా సంస్థలు స్టార్టప్‌లు కొత్త పరీక్షలను అభివృద్ధి చేశాయి. అదనంగా, దేశవ్యాప్తంగా ప్రయోగశాలలను అనుసంధానించడం ద్వారా, ఈ రెండు రకాల పరీక్షల సామర్థ్యం భారీగా పెరిగింది. ప్రస్తుత అవసరాలను తీర్చడం ద్వారా, పరీక్ష కోసం అవ‌స‌ర‌మైన వాటిని దిగుమతి చేసుకునే సమస్యను భారతీయ స్టార్టప్‌లు, పరిశ్రమల కన్సార్టియా ప‌రిష్క‌రించింది. ప్రస్తుతం ఈ రంగంపై ప్ర‌త్యేక దృష్టి పెట్ట‌డం, దీర్ఘకాలిక పరిశ్రమ అభివృద్ధికి అవ‌కాశం క‌ల్పిస్తోంది.. అధ్య‌య‌న సంస్థ‌లు, పరిశ్రమ ప్రభుత్వం , అసాధారణమైన, వేగవంతమైన సమర్థవంతమైన నియంత్రణ ప్రక్రియతో క‌ల‌సి ముందుకు రావ‌డాన్ని ప్రధాన‌మంత్రి నిర్వ‌హించిన స‌మావేశంలో గుర్తించారు. . ఇటువంటి సమన్వయం ,వేగాన్ని ప్రామాణిక ఆపరేటింగ్ ప్రొసీజ‌ర్‌లో పొందుపరచాలని ప్రధాని ఆకాంక్షించారు.సంక్షోభంలో సాధ్యమయ్యేది ,రోజువారీ శాస్త్రీయ కార్య‌క‌లాపాల‌లో ఒక భాగంగా ఉండాలని ఆయన ఉద్ఘాటించారు. ఔషధ ఆవిష్కరణలో కంప్యూటర్ సైన్స్, ర‌సాయ‌న శాస్త్రం, బయోటెక్నాలజీ వంటి విభాగాలు క‌ల‌సి ముందుకు రావ‌డంప‌ట్ల శాస్త్ర‌వేత్త‌ల‌ను అభినందిస్తున్నాన‌ని ప్ర‌ధాని అన్నారు. సింథ‌సిస్ కు కంప్యూట‌ర్ సైన్ప్‌ను, లేబ‌రెట‌రీల‌లో ప‌రీక్ష‌ల‌ను అనుసంధానించే అంశంపై హ్యాకథాన్ నిర్వహించాలని ప్ర‌ధాన‌మంత్రి సూచించారు. ఈ హ్యాక‌థాన్‌లో విజ‌యం సాధించిన వారిని స్టార్ట‌ప్‌లు తీసుకుని ప‌రిశోధ‌న‌ల‌ను మ‌రింత అభివృద్ధి, ఉన్న‌త స్థాయికి తీసుకుపోవ‌డానికి వీలు క‌లుగుతుంద‌ని ఆయ‌న అన్నారు. మౌలిక విజ్ఞాన‌ శాస్త్ర‌వేత్త‌ల‌ నుంచి అనువర్తిత శాస్త్రాలవారి వరకు, భారతీయ శాస్త్రవేత్తలు,వినూత్న ,అసలైన పద్ధతిలో పరిశ్రమతో కలిసి రావ‌డం ఆనందంగా ఉందని ప్ర‌ధాన‌మంత్రి అన్నారు. ఈ రకమైన గ‌ర్వ‌కార‌ణ‌మైన ధోర‌ణి, వాస్తవికత, స్ఫూర్తి మ‌నం ముందుకు సాగే విధానంలో బ‌లంగా క‌నిపించాలి.. అప్పుడే మనం సైన్స్ లో ఇత‌రుల‌కు అనుచ‌రులుగా కాక‌, ప్రపంచంలోనే అత్యుత్తమమైన స్థాయిలో ఉండగలం.
ప్రధాన మంత్రి తో ఆల్ జమ్ము అండ్ కశ్మీర్ పంచాయత్ కాన్ఫరెన్స్ ప్రతినిధివర్గం భేటీ

ప్ర‌ధాన మంత్రి శ్రీ న‌రేంద్ర మోదీ ని ఆల్ జమ్ము అండ్ కశ్మీర్ పంచాయత్ కాన్ఫరెన్స్ కు చెందిన 30 మంది సభ్యులతో కూడిన ప్రతినిధివర్గం నంబర్ 7 లోక్ కల్యాణ్ మార్గ్ లో ఈ రోజు కలుసుకొంది. జమ్ము – కశ్మీర్ రాష్ట్ర పంచాయతీ నాయకులతో ఏర్పాటైన అత్యున్నత స్థాయి సంఘమే ది ఆల్ జమ్ము అండ్ కశ్మీర్ పంచాయత్ కాన్ఫరెన్స్. ఈ సంఘం జమ్ము – కశ్మీర్ లో 4000 గ్రామ పంచాయతీలకు ప్రాతినిధ్యం వహిస్తున్నది. ఇందులో 4000 మంది సర్పంచులు మరియు 29000 పంచ్ లు ఉన్నారు. ఈ ప్రతినిధివర్గానికి ఆల్ జమ్ము అండ్ కశ్మీర్ పంచాయత్ కాన్ఫరెన్స్ చైర్మన్ శ్రీ శఫీక్ మీర్ నాయకత్వం వ్యవహరిస్తున్నారు. రాష్ట్రానికి సంబంధించిన అభివృద్ధి అంశాలను ప్రతినిధివర్గం ప్రధాన మంత్రి కి వివరించింది. రాష్ట్రానికి కేంద్రం అందించిన ప్రయోజనాలు దేశంలోని మిగతా ప్రాంతాలలో మాదిరిగానే పంచాయతీల సాధికారిత లోపం కారణంగా పల్లెలకు చేరుకోలేదు అని వారు ప్రధాన మంత్రికి తెలిపారు. వారు ఒక విజ్ఞాపన పత్రాన్ని సమర్పించారు. స్థానిక సంస్థలకు వర్తించే భారత రాజ్యాంగ 73వ మరియు 74వ సవరణలను జమ్ము – కశ్మీర్ రాష్ట్రానికి కూడా విస్తరింపచేయడం గురించి పరిశీలించాలని వారు ప్రధాన మంత్రికి విన్నవించారు. రాష్ట్రంలో పంచాయతీలకు, స్థానిక సంస్థలకు ఎన్నికలను సాధ్యమైనంత త్వరలో నిర్వహించాలని కూడా వారు డిమాండ్ చేశారు. 2011 లో ఎన్నికలు నిర్వహించినపుడు వోటర్లు ఉత్సాహంగా ముందుకు వచ్చారు అని వారు అన్నారు. రాష్ట్రానికి ఈ రాజ్యాంగ నిబంధనలను విస్తరించడం వల్ల గ్రామీణ ప్రాంతాలలో ప్రాథమిక అభివృద్ధి కార్యకలాపాలను చేపట్టడం కోసం పంచాయతీలకు సాధికారిత లభించగలదని వారు అన్నారు. ఇది రాష్ట్రంలో అభివృద్ధి ప్రక్రియను వేగవంతం చేయగలదని, కేంద్ర ప్రభుత్వం అమలు చేస్తున్న వివిధ పథకాల తాలూకు ప్రయోజనాలను రాష్ట్ర ప్రజలు అందుకొనేటట్లు చేయగలదని సభ్యులు ఆశాభావాన్ని వ్యక్తం చేశారు. రాష్ట్రంలో ఇప్పుడు నెలకొన్న పరిస్థితిని ప్రతినిధివర్గం ప్రధాన మంత్రికి వివరించింది. జాతి వ్యతిరేక శక్తులు పాఠశాలలకు నిప్పు పెట్టడాన్ని వారు తీవ్రంగా ఖండించారు. జమ్ము- కశ్మీర్ లో కూకటివేళ్ల స్థాయి ప్రజలకు ప్రాతినిధ్యం వహిస్తున్న ఈ సంఘం దేశంలోని ప్రజాస్వామిక సంస్థలు, ప్రక్రియల పట్ల తన విశ్వాసాన్ని పునరుద్ఘాటించింది. రాష్ట్రంలోని అధిక సంఖ్యాకులు శాంతిని, గౌరవాన్ని కోరుకుంటున్నారని శ్రీ శఫీక్ మీర్ అన్నారు. స్వార్థపరశక్తులు యువతను సొంతానికి ఉపయోగించుకొన్నాయని, అంతే కాకుండా వారి భవిష్యత్తుతో కూడా అవి ఆటాడుకొంటున్నాయని ఆయన అన్నారు. జమ్ము – కశ్మీర్ లో శాంతిని పునరుద్ధరించేందుకు వ్యక్తిగత చొరవ తీసుకోవలసిందని ప్రధాన మంత్రికి ఆయన విజ్ఞప్తి చేశారు వారి డిమాండ్లను గురించి ప్రభుత్వం పరిశీలిస్తుందని ప్రతినిధివర్గానికి ప్రధాన మంత్రి శ్రీ నరేంద్ర మోదీ హామీనిచ్చారు. జమ్ము- కశ్మీర్ అభివృద్ధి మరియు పురోగతిలకు తన కార్యక్రమ పట్టికలో అగ్ర ప్రాధాన్య అంశంగా ఉన్నట్లు ఆయన స్పష్టంచేశారు. ప్రజలు ఎక్కువ సంఖ్యలో నివసిస్తున్న గ్రామ ప్రాంతాలు అభివృద్ధి చెందేటట్లు చూడడం రాష్ట్రం సమగ్ర అభివృద్ధికి కీలకం అని ప్రధాన మంత్రి అన్నారు. మానవీయ వైఖరి ముఖ్యమని ఆయన చెప్పారు. జమ్ము- కశ్మీర్ రాష్ట్రంలో కేంద్ర ప్రభుత్వం చేపట్టేటటువంటి అభివృద్ధి కార్యక్రమాలకు వికాసం మరియు విశ్వాసం మూల స్తంభాలుగా ఉంటాయని ఆయన పునరుద్ఘాటించారు.
యుఎఇ అధ్యక్షుడు శ్రీ శేఖ్ ఖలీఫాబిన్ జాయద్ కన్నుమూత పట్ల సంతాపాన్ని వ్యక్తం చేసిన ప్రధాన మంత్రి

యునైటెడ్ అరబ్ ఎమిరేట్స్ అధ్యక్షుడు శ్రీ శేఖ్ ఖలీఫా బిన్ జాయద్ కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దు:ఖాన్ని వ్యక్తం చేశారు. శ్రీ శేఖ్ ఖలీఫా బిన్ జాయద్ ఒక గొప్ప రాజనీతిజ్ఞ‌ుడు మరియు దూరదర్శి నేత అని ఆయన హయాము లో భారతదేశం– యుఎఇ సంబంధాలు సమృద్ధం అయ్యాయని ప్రధాన మంత్రి అన్నారు. ప్రధాన మంత్రి ఒక ట్వీట్ లో – ‘‘శ్రీ శేఖ్ ఖలీఫా బిన్ జాయద్ కన్నుమూశారని తెలిసి నేను తీవ్ర దు:ఖం లో మునిగాను. ఆయన ఒక గొప్ప రాజనీతిజ్ఞ‌ుడు మరియు దూరదర్శి నేత; ఆయన మార్గదర్శకత్వం లో భారతదేశం – యుఎఇ సంబంధాలు సమృద్ధం అయ్యాయి. ఈ వేళ లో యుఎఇ ప్రజల కు ఇదే భారతదేశ ప్రజల హార్దిక సంతాపం. శ్రీ శేఖ్ ఖలీఫా బిన్ జాయద్ ఆత్మ కు శాంతి ప్రాప్తించు గాక.’’ అని పేర్కొన్నారు.
భారతీయ కోస్తా తీర రక్షక దళం స్థాపన దినం సందర్భం లో ఆ సంస్థ పరివారాని కిశుభాకాంక్షలు తెలిపిన ప్రధాన మంత్రి

భారతీయ కోస్తా తీర రక్షక దళం స్థాపన దినం సందర్భం లో ఆ సంస్థ పరివారాని కి ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు. ప్రధాన మంత్రి ఒక ట్వీట్ లో – ‘‘భారతీయ కోస్తా తీర రక్షక దళం పరివారాని కి వారి స్థాపన దినం సందర్భం లో ఇవే శుభాకాంక్షలు. మన కోస్తా తీర రక్షక దళం ఎటువంటి సంస్థ అంటే ఆ సంస్థ కు వ్యూహాత్మకంగా చాలా ప్రాధాన్యం ఉంది. ఆ సంస్థ లో కర్తవ్యపరాయణులతో కూడిన ఒక శ్రేష్ఠమైనటువంటి బృందం ఉన్నది. ఆ బృందం నిరంతరం మన కోస్తా తీరాల ను రక్షిస్తున్నది. అంతేకాక, ఎల్లప్పుడూ లోకోపకారి ప్రయాసల లో అగ్రగామి గా కూడా నిలబడుతున్నది.’’ అని పేర్కొన్నారు.
మతువా ధర్మ మహా మేళా ను ఉద్దేశించి మార్చి నెల 29న ప్రసంగించనున్న ప్రధాన మంత్రి

శ్రీ శ్రీ హరిచంద్ ఠాకూర్ జీ 211వ జయంతి సందర్భం లో పశ్చిమ బంగాల్ లో ఠాకూర్ బాడీ లో గల శ్రీధామ్ ఠాకూర్ నగర్ లో మార్చి నెల 29వ తేదీ న మతువా ధర్మ మహా మేళా 2022 ను ఉద్దేశించి ప్రధాన మంత్రి శ్రీ నరేంద్ర మోదీ ఆ రోజు న సాయంత్రం పూట 4:30 గంటల కు వీడియో కాన్ఫరెన్స్ మాధ్యమం ద్వారా ప్రసంగించనున్నారు. శ్రీ శ్రీ హరిచంద్ ఠాకుర్ జీ తన జీవనాన్ని అణచివేత బారిన పడినటువంటి, అణగారిన వర్గాల కు చెందినటువంటి మరియు ఆదరణ కు నోచుకోనటువంటి వ్యక్తుల శ్రేయస్సు కోసం అంకితం చేశారు. ఆయన మొదలు పెట్టిన సామాజిక మరియు ధార్మిక ఉద్యమం 1860వ సంవత్సరం లో ఓరాకాండీ (ఇప్పుడు బాంగ్లాదేశ్ లో ఉంది) నుంచి ఆరంభమై, మతువా ధర్మం స్థాపన కు దారి తీసింది. మతువా ధర్మ మహా మేళా 2022 ను అఖిల భారత మతువా మహాసంఘ ఈ నెల 29వ తేదీ మొదలుకొని ఏప్రిల్ 5వ తేదీ వరకు నిర్వహించనుంది.
ప్రధాని అధ్యక్షతన సాధికార బృందాల సమావేశం

దేశంలో కోవిడ్‌-19పై ప్రతిస్పందన ప్రణాళిక-కార్యాచరణ అమలు కోసం ఏర్పాటు చేసిన సాధికార బృందాల సయుక్త సమావేశానికి ప్రధానమంత్రి శ్రీ నరేంద్ర మోదీ ఇవాళ అధ్యక్షత వహించారు. ఈ సందర్భంగా ప్రపంచ మహమ్మారిపై పోరులో దేశవ్యాప్త సంసిద్ధతను సమీక్షించినట్లు ట్విట్టర్‌ద్వారా ప్రధాని పేర్కొన్నారు. ఈ మేరకు ఆస్పత్రుల లభ్యత, తగిన ఏకాంత-దిగ్బంధ చికిత్సల సదుపాయాలతోపాటు వ్యాధి వ్యాప్తిపై నిఘా, నిర్ధారణ పరీక్షలు, కీలక సంరక్షణపై శిక్షణ తదితరాల గురించి సమాచారం స్వీకరించారు. వ్యక్తిగత రక్షణ సామగ్రి, చేతి తొడుగులు, కృత్రిమ శ్వాస యంత్ర పరికరాలు వంటి అత్యవసర వైద్య ఉపకరణాల తయారీసహా కొనుగోళ్లు, లభ్యతకు భరోసా కల్పించాలని సంబంధిత బృందాలకు, ఉన్నతాధికారులకు ఆదేశాలిచ్చారు.
2021 వ సంవ‌త్స‌ర పార్ల‌మెంట్ వ‌ర్ష‌కాల స‌మావేశాల ఆరంభం సంద‌ర్భం లో ప్ర‌ధాన మంత్రి చేసిన వ్యాఖ్య‌లు

మిత్రులారా స్వాగ‌తం, మ‌రి మీరు అంద‌రూ టీకా ను క‌నీసం ఒకసారి అయినా వేయించుకొని ఉండి ఉంటారు అని నేను ఆశపడుతున్నాను. అలా టీకా ను వేయించుకొని ఉన్న‌ప్ప‌టి కీ కూడాను క‌రోనా ను దృష్టి లో పెట్టుకొని రూపొందించిన నియ‌మాల ను పాటించ‌డం లో స‌హ‌క‌రించండంటూ మీ అంద‌రినీ, సభ లోని నా సహచరుల ను నేను ప్రార్థిస్తున్నాను. టీకామందు ను ‘బాహువుల’ కు ఇవ్వ‌డం జ‌రిగింది; అలా టీకా ను ఇప్పించుకొన్న వారు ‘బాహుబ‌లి’ అయ్యారు. క‌రోనా కు వ్య‌తిరేకం గా పోరాడటానికి బాహుబ‌లి గా మారేందుకు టీకా ఇప్పించుకోవడం ఒక్క‌టే మార్గం. క‌రోనా కు వ్య‌తిరేకం గా జ‌రుగుతున్న యుద్ధం లో 40 కోట్ల కు పైగా వ్య‌క్తులు ‘బాహుబాలి’ వలె మారారు. ఈ కార్య‌క్ర‌మాన్ని శ‌ర‌వేగం గా ముందుకు తీసుకుపోవడం జ‌రుగుతోంది. యావ‌త్తు ప్ర‌పంచాన్ని, మొత్తం మాన‌వ జాతి ని మ‌హ‌మ్మారి తన గుప్పిట్లోకి తీసుకొంది. ఈ కార‌ణం గా పార్ల‌మెంటు లో ఈ అంశం పై సార్ధ‌క‌మైన‌టువంటి చ‌ర్చ జ‌ర‌గాలి అని మనం కోరుకుంటున్నాం. దీనికి అగ్ర ప్రాధాన్యాన్ని ఇవ్వ‌వ‌ల‌సిందే. అలా చేసిన‌ప్పుడు, గౌర‌వ‌నీయ ఎంపి లు అంద‌రి వ‌ద్ద నుంచి ఆచ‌ర‌ణీయ‌మైన సూచ‌న‌ల ను మ‌నం అందుకోగ‌లుగుతాం. దాని వ‌ల్ల మ‌హ‌మ్మారి కి వ్య‌తిరేకం గా జ‌రుపుతున్న పోరాటం లో అనేక కొత్త కొత్త ఆలోచ‌న‌ లు ముందుకు వ‌స్తాయి. లోటుపాటు లు ఏమైనా ఉన్న‌ప్ప‌టి కీ వాటి ని స‌రిదిద్దుకోవ‌డం సాధ్య‌ప‌డుతుంది. మ‌రి ఈ పోరు లో మ‌నం క‌ల‌సి ముందంజ వేయ‌వ‌చ్చును. రేప‌టి సాయంత్రం వేళ లో కొంత కాలాన్ని వెచ్చించ‌వ‌ల‌సింది గా స‌భా నాయ‌కులు అంద‌రినీ నేను అభ్య‌ర్థించాను. ఇలా ఎందుకు అంటే మ‌హ‌మ్మారి స్థితి పై వారికి నేను ఒక స‌మ‌గ్ర‌మైన స‌మ‌ర్ప‌ణ ను ఇవ్వ‌ద‌ల‌చుకొన్నాను. స‌భ లోప‌ల, స‌భ వెలుప‌ల సైతం స‌భా నాయ‌కులు అంద‌రితో చ‌ర్చించాల‌ని నేను కోరుకుంటున్నాను. ముఖ్య‌మంత్రుల తో నేను నిరంతర ప్రాతిపదిక న భేటీ అవుతూ వ‌చ్చాను. వేరు వేరు వేదిక‌ల లో వాదన లు చోటు చేసుకొంటున్నాయి. స‌భ లో చ‌ర్చ తో పాటు, స‌భా నాయ‌కుల తో ఒక చ‌ర్చ అంటూ జ‌ర‌గ‌డం సౌక‌ర్యవంతం గా ఉంటుంది. ఈ స‌మావేశాలు ప్ర‌భావ‌శీల చ‌ర్చోపచ‌ర్చ‌ల తో, ఫ‌లితాలను పొందడం ప్ర‌ధానం గా ఉండేటట్టు జ‌ర‌గ‌నివ్వండి. అలాగైతే ప్ర‌భుత్వం ప్ర‌జ‌ల కు వారు ఆశించిన స‌మాధానాల‌ ను ఇవ్వ‌గ‌లుగుతుంది. ఉభ‌య స‌భ‌ల లో అత్యంత క‌ఠిన‌మైన‌టువంటి, ప‌దునైన‌టువంటి ప్ర‌శ్న‌ల ను అడ‌గ‌వల‌సింది గా గౌర‌వ‌నీయ పార్లమెంట్ సభ్యుల ను, అన్ని పక్షాల ను నేను కోరుకుంటున్నాను. అయితే, ఆ ప్ర‌శ్న‌ల కు జ‌వాబులు చెప్పడానికి ఒక శాంతియుత వాతావ‌ర‌ణం లో ప్ర‌భుత్వాని కి అవ‌కాశాన్ని కూడా ఇవ్వాలి. స‌త్యం ప్ర‌జ‌ల కు అందిన‌ప్పుడే ప్ర‌జాస్వామ్యం బ‌ల‌ప‌డుతుంది. అది ప్ర‌జ‌ల విశ్వాసాన్ని ప‌టిష్ట ప‌రుస్తుంది కూడా. అంతేకాదు, అది అభివృద్ధి వేగాన్ని మెరుగుప‌రుస్తుంది. మిత్రులారా, ఈ స‌మావేశాల కాలం లో ఆంత‌ర్గతంగా చేసిన ఏర్పాటు కింద‌టి సారి మాదిరి గా లేదు. ప్ర‌తి ఒక్క‌రు కూర్చొని క‌ల‌సి ప‌ని చేయ‌వ‌చ్చును. ఎందుకు అంటే దాదాపు గా ప్ర‌తి ఒక్క‌రు టీకా ను వేయించుకోవడమైంది. మీకు అంద‌రికీ మ‌రొక్క మారు ధ‌న్య‌వాదాల ను తెలియజేస్తున్నాను. మీ గురించి మీరు శ్రద్ధ తీసుకోండంటూ నేను విజ్ఞప్తి చేస్తున్నాను. దేశం ఆశ‌ల ను, ఆకాంక్ష‌ల ను నెర‌వేర్చ‌డం కోసం మ‌నమంతా క‌ల‌సిక‌ట్టు గా ప‌ని చేద్దాం రండి . మిత్రులారా, చాలా ధ‌న్య‌వాదాలు. అస్వీకరణ : ఇది ప్ర‌ధాన మంత్రి ప్ర‌సంగాని కి ఇంచుమించుగా చేసిన అనువాద‌ం. ప్ర‌ధాన మంత్రి మూల ప్రసంగం హిందీ భాష‌ లో సాగింది.
మర్చంట్ షిప్పింగ్ పై భారతదేశం మరియు సైప్రస్ ల మధ్య ఒప్పందానికి ఆమోదం తెలిపిన మంత్రివర్గం

మర్చంట్ షిప్పింగ్ పై భారతదేశం మరియు సైప్రస్ ల మధ్య ఒప్పందానికి ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఎక్స్-పోస్ట్ ఫ్యాక్టో ఆమోదం తెలిపింది. ఈ ఒప్పందంపై 2017 ఏప్రిల్ లో సంతకాలు జరిగాయి. ఈ ఒప్పందం రెండు దేశాల మధ్య సముద్ర ఆధారిత వ్యాపారం అభివృద్ధి చెందడంలో ఏవైనా ఆటంకాలు ఉంటే వాటిని తొలగించడంలో సహకారానికి మార్గం సుగమం చేస్తుంది. ఉభయ దేశాల మధ్య వస్తువుల రవాణాలో పాలుపంచుకోవడాన్న ప్రోత్సహించడం తో పాటు ఇతర దేశాల నుండి రవాణాను కూడా ప్రోత్సహించగలదు. అలాగే, ఈ రెండు దేశాల నౌకలలో పనికి కుదిరే వారి సంక్షేమం కోసం, పని పరిస్థితులను మెరుగుపరచడం, ఉపాధికల్పన లలో కూడా ఈ ఒప్పందం ఇతోధిక సహకారానికి బాటపరచే అవకాశం ఉంది.